مظفرالدین‌شاه تبریز ده یئرلشندن دؤنمیندن، کی قراریدی شاهلیق و خاقانلیق اؤگرنه، چوخ بیرزاد الیمیزده دئیل، اولسا دا مشروطیت تاریخچیلریندن بیر نئچه یازی قالیر. موظفرالدین شاه ساده و مهربان شاهیدی و اونون چاغیندا ایران هئچ بیر اؤلکه اینن ساواشی اولمادی. موظفرالدین شاه ۴۰ ایله یاخین تبریز شهرینده یاشادی تا آتاسی (ناصرالدین شاه) ۱۲۷۵-اینجی گونشلی ایلینده قتله یئتیریلدی و ترور اولدی، بو ایتیفاقدان سونرا موظفرالدین میرزا ۴۴ یاشیندا سلطنته یئتیشدی. ناصرالدین شاه قاجارین قتلیندن مظفرالدین شاهین سلطنت تختینه چاتماسینه جان، ۴۰ گون زامان آپاردی و بو مودّتده علی‌اصغر امین‌السلطان (کی سونرالار «اتابک» شوهرتینه مولقب اولدی)، ناصرالدین سون صدراعظمی، اؤلکه نین اوموراتین و ایشلرین الده توتدی. ناصرالدین شاه اوچ یول اروپایا موسافیرت ائتمیشدی، اما بو تفاسیرینن گنه مظفرالدین شاه چوخ آز آذربایجاندان ائشیگه چیخدی.